(2)Te mjere, koje su donesene kao odgovor na tu iznimnu situaciju izvan kontrole država članica, izazvale su znatne poremećaje gospodarskih aktivnosti, što se očitovalo u naglom padu bruto domaćeg proizvoda i znatnom učinku na zaposlenost, socijalne uvjete, siromaštvo i nejednakosti. Te su mjere osobito poremetile lance opskrbe i proizvodnju te uzrokovale odsustvo radnika s radnih mjesta. Osim toga, pružanje mnogih usluga bilo je nemoguće ili vrlo otežano. Ujedno je došlo i do pada potražnje. Mnoga poduzeća suočavaju se s nedostatkom likvidnosti, njihova je solventnost ugrožena, a financijska tržišta su vrlo nestabilna. Ključni sektori kao što su putovanja i turizam posebno su snažno pogođeni. Općenito, te su mjere već dovele ili će dovesti do ozbiljnog pogoršanja financijskog položaja mnogih poduzeća u Uniji.

viii.do 5 000 000 000 EUR u cijenama iz 2018. za pružanje humanitarne pomoći izvan Unije;

(b)zajmovi državama članicama do iznosa od 250 000 000 000 EUR u cijenama iz 2018. za program za financiranje oporavka i gospodarske i socijalne otpornosti potporom reformama i ulaganjima;

(c)iznos do 66 800 000 000 EUR u cijenama iz 2018. za izdvajanje rezervacija za jamstva i povezane rashode za sljedeće programe:

i.do 30 300 000 000 EUR u cijenama iz 2018. za programe usmjerene na potporu operacijama ulaganja u području unutarnjih politika Unije;

ii.do 26 000 000 000 EUR u cijenama iz 2018. za programe usmjerene na jačanje solventnosti gospodarski održivih poduzeća u Uniji;

iii.do 10 500 000 000 EUR u cijenama iz 2018. za programe usmjerene na poticanje održivog i uključivog gospodarskog rasta izvan Unije.

Članak 4.

Pravila za izvršenje proračuna

(1)Za potrebe članka 21. stavka 5. Uredbe (EU, Euratom) (EU, Euratom) 2018/1046 iznos od 433 200 000 000 EUR u cijenama iz 2018. sredstava iz članka 3. stavka 1. čini vanjske namjenske prihode za programe Unije iz članka 3. stavka 2. točke (a) ove Uredbe, a iznos od 66 800 000 000 EUR u cijenama iz 2018. tih sredstava čini vanjske namjenske prihode za programe Unije iz članka 3. stavka 2. točke (c) ove Uredbe.

(2)Iznos od 250 000 000 000 EUR u cijenama iz 2018. sredstava iz članka 3. stavka 1. koristi se za zajmove državama članicama u okviru programa Unije iz članka 3. stavka 2. točke (b) ove Uredbe.

(3)Odobrena sredstva za preuzimanje obveza koja obuhvaćaju potporu iz članka 3. stavka 2. točaka (a) i (c) automatski se stavljaju na raspolaganje do iznosa iz članka 3. stavka 2. točaka (a) i (c) od datuma stupanja na snagu [Odluke o vlastitim sredstvima] kojom se dodjeljuju ovlasti iz članka 3. stavka 1.

(4)Pravne obveze koje su osnova za rashode za potporu iz članka 3. stavka 2. točke (a) i, prema potrebi, članka 3. stavka 2. točke (c) podtočke i. preuzima Komisija ili njezine izvršne agencije do 31. prosinca 2024. Pravne obveze u iznosu od najmanje 60 posto iznosa iz članka 3. stavka 2. točke (a) preuzimaju se do 31. prosinca 2022.

(5)Odluke o odobravanju zajmova iz članka 3. stavka 2. točke (b) donose se do 31. prosinca 2024.

(6)Proračunska jamstva Unije, do iznosa koji u skladu s relevantnom stopom rezervacija utvrđenom u odgovarajućim temeljnim aktima odgovara izdvajanju rezervacija za proračunska jamstva iz članka 3. stavka 2. točke (c), ovisno o profilu rizika operacija financiranja i operacija ulaganja kojima se pruža potpora, daju se samo za potporu navedenim operacijama koje su partneri odobrili do 31. prosinca 2024. U odgovarajućim sporazumima o jamstvu predviđaju se odredbe kojima se osigurava da operacije financiranja kojima je obuhvaćeno barem 60 posto iznosa tih proračunskih jamstava partneri odobre do 31. prosinca 2022. Ako se izdvajanje rezervacija koristi za nepovratnu potporu povezanu s operacijama financiranja i operacijama ulaganja iz članka 3. stavka 2. točke (c) podtočke i., Komisija povezane pravne obveze preuzima do 31. prosinca 2024.

(7)Odluke o odobravanju zajmova za makrofinancijsku pomoć iz članka 3. stavka 2. točke (c) podtočke iii. donose se do 31. prosinca 2024.

(8)Stavci od 4. do 7. ne primjenjuju se na mjere iz druge rečenice članka 2. stavka 2.

(9)Troškovi tehničke i administrativne pomoći za provedbu instrumenta, kao što su aktivnosti pripreme, praćenja, kontrole, revizije i evaluacije, uključujući korporativne informatičke sustave iz ove Uredbe, financiraju se iz proračuna Unije.

Članak 5.

Izvješćivanje

Komisija do 31. ožujka 2023. Vijeću podnosi izvješće o napretku ostvarenom u provedbi instrumenta i korištenju sredstava dodijeljenih u skladu s člankom 3. stavkom 2.

Članak 6.

Stupanje na snagu i primjena